Alfabeto ebraico

El alfabeto ebraico xe l'alfabeto che vegnea scrite le łéngue ebraica, yiddish, ladina giudeo-spagnoła (non el ladino dołomitico) e altre łéngue ebraiche utilixae da i ebrei ne el mondo.

Vegnea scrito da destra verso sinistra e el contien 22 letere consonanti, de cui dò (  ו vav e  י yod) semiconsonanti. Alcune consonanti le gà na forma difarente se finałi de parola. Le consonanti א  e ע no le gà suono proprio, ma le serve par apogiare la vocałe dopo. La pronunçia de alcune consonanti se modifica a seconda de ła prexensa vocałica.

La pronunçia la xe difarente tra ashkenaziti e sefarditi, ma ła versión de sti ultimi la xe considerà queła stàndar.

 Sistema Consonantego 

 Letara  final  nome  pronuncia  trascrizion א   Alef No la ga son  ב   Bet B o V b/v ג   Ghimel G de lago g/gh ד   Dalet D d ה   Hey H inglese h ו   Vav V o W  v/u ז   Zain X sonora cofà in xe z ח   CHet H tanto aspirada cofàe Ch todesca in Bach H/ch ט   Tet T  t י   Yod Y o I  i/y כ ך Kaf Ch tanto dura opur C cofà in casa k/ch ל   Lamed L de "parlar" l מ ם Mem M  m נ ן Nun N  n ס   Samech S veneta sorda cofà in sol s ע   Ain No la ga son. La rende liziermente nasal la vocal sociada  פ ף Pe P o F  p/f צ ץ Tzadi Tz cofà inte el veneto Rotzo ts ק   Kof C de casa k ר   Resh R francese r ש   Shin Sh come in show o S sorda cofà in sol sh/s ת   Tav T t

Esiste anca de altre trasliterazion (par esempio, xe comun traslitarar la Kof come Q invenze de K).

 Sistema Vocalego 

Le vocale le xe rapresentae da puntini o ligne (nikud) trazzae sora o soto de la consonante. Inte la lengua scrita zeneralmente no le xe rapresentae.

L'alfabedo ebraego, curiosamente, xe stà forse la prima forma de trasliterazion dei ideogrami cinesi. La comunità ebraega cinese de Kai Feng, fondada inte el X secolo e estintase a l'inizio del XX secolo la ga lassà dei scriti in lengua cinese ma in caratari ebraeghi.

 Altri projeti 

ebraico